Obec Klenov
Obecný úrad 140, 082 44 Klenov
051-778 22 02; 0911 144 499
_______________________________________________                       

Klenov, 02.03.2016

P O Z V Á N K A

	Starostka obce Klenov, Bogdaňová Kamila, Vás v zmysle § 13 ods.4 písm. a) zák. SNR č.369/1990 Zb. o obecnom zriadení v znení neskorších predpisov  
p o z ý v a
na 8. zasadnutie obecného zastupiteľstva Obce Klenov,
ktoré sa uskutoční dňa 10.3.2016 o 17,00 hodine v priestoroch Obecného úradu Klenov s týmto programom:
1)	Otvorenie zasadnutia
2)	Určenie zapisovateľa a overovateľov zápisnice, voľba návrhovej komisie 
3)	Schválenie programu zasadnutia 
4)	Informácia o plnení uznesení    
5)	Správa o plnení rozpočtu k 30.11.2015
6)	Návrh zmeny rozpočtu rozpočtovým opatrením č. 7a8/2015
7)	Prerokovanie rozpočtu obce na rok 2016  aroky 2017-2018
8)	Prerokovanie VZN č.1/2015 o miestnych daniach
9)	Prerokovanie žiadosti o spolufinancovanie CVČ pri ZŠ a MŠ Sedlice na rok 2016
10)	Prerokovanie vstupu obce Klenov do Klastra cestovného ruchu
11)	Návrh Bezpečnostného projektu Obce Klenov
12)	Návrh aktualizácie Programu rozvoja obce Klenov na roky 2015-2022
13)	Rôzne
14)	Diskusia
15)	Uznesenie
16)	 Záver
 
		                				Kamila Bogdaňová v.r.
		        				  starostka obce	

     Žiadame všetkých poslancov obecného zastupiteľstva a prizvaných, aby včas zaujali svoje miesta v rokovacej miestnosti.

Zápisnica 
z ôsmeho zasadnutia obecného zastupiteľstva v Klenove,
konaného dňa 10.3.2016.
–––––––––––––––––––––––––––––––––––––––––––––––––––––––––- 

Ôsme zasadnutie obecného zastupiteľstva v Klenove otvorila a viedla starostka obce. Privítala všetkých prítomných (prítomní podľa prezenčnej listiny).  
Starostka obce skonštatovala, že: 
a/ zasadnutie bolo zvolané v zmysle §13 zákona č. 369/90 Zb. o obecnom zriadení   
  v znení zmien a doplnkov.                                                                                                                        b/ podľa podpísanej prezenčnej listiny sú  prítomní 5 poslanci obecného zastupiteľstva,   
   na základe čoho vyhlásila zasadnutie obecného zastupiteľstva za uznášania schopné.       	 
K bodu 2 - určenie zapisovateľa, overovateľov zápisnice, voľba návrhovej komisie
Overovatelia zápisnice:  Mgr. Michalko Miloslav, PhD., Pekár Marek  
Návrhová komisia:      Mgr. Mikulová Mariana Mihaľová, Renáta, Hovanová Darina
Zapisovateľ:            Pekár Marek 	 
Uznesenie:
Obecné zastupiteľstvo volí návrhovú komisiu v zložení  Mgr. Mikulová Mariana, Mihaľová Renáta a Hovanová Darina
Hlasovanie:                     
za: 5           proti:	-		Zdržal sa:  -		neprítomní pri hlasovaní:  -                                     
                                          
K bodu 3 – Schválenie programu rokovania                                                                                                                    
     Starostka obce prečítala program zasadnutia a zároveň požiadala prítomných poslancov o prípadné ich doplnenie. 
Uznesenie:                                                                                                                          Obecné zastupiteľstvo konštatuje, že sa bude uberať podľa programu uvedeného na pozvánke.  
Hlasovanie:                     
za: 5        proti:	-		Zdržal sa:  -		neprítomní pri hlasovaní:  -                                      

K bodu 4 – informácia o plnení uznesení
	 Starostka obce skonštatovala, že z ostatného zasadnutia nebolo prijaté uznesenie, ktorým by sa mali plniť úlohy.  
Uznesenie: 
Obecné zastupiteľstvo zobralo na vedomie informáciu o plnení uznesení z druhého zasadnutia Obecného zastupiteľstva.
Hlasovanie:                     
za: 5           proti:	-		Zdržal sa:  -		neprítomní pri hlasovaní:  -                                

K bodu 5 – správa o výsledku koncoročnej inventarizácie
	Správu o výsledku vykonanej koncoročnej inventarizácie k 31.12.2015 prečítal pán Pekár Marek - predseda inventarizačnej komisie. K uvedenej správe boli pripomienky zo strany poslancov, na ktoré zodpovedala pani Bogdaňová. 
Uznesenie:
Obecné zastupiteľstvo zobralo na vedomie správu o výsledku  koncoročnej inventarizácie  
Hlasovanie:                     
za: 5           proti:	-		Zdržal sa:  -		neprítomní pri hlasovaní:  -                                       
K bodu 6 – prerokovanie záverečného účtu obce a výročnej správy za rok 2015; správa nezávislého audítora z overenia účtovníctva za rok 2015 
	Starostka obce povedala, že záverečný účet obce za rok 2015 bol vyvesený na úradnej tabuli od 16.2.2016. K záverečnému účtu, zo strany občanov, neboli vznesené žiadne závažné pripomienky.  
Uznesenie:
Obecné zastupiteľstvo schvaľuje záverečný účet obce za rok 2015 a celoročné hospodárenie obce za rok 2015 bez výhrad.  
Hlasovanie:                     
za: 5           proti:	-		Zdržal sa:  -		neprítomní pri hlasovaní:  -                                       
Starostka obce prečítala poslancom správu audítora o overení účtovnej závierky za rok 2015.  
Uznesenie:
Obecné zastupiteľstvo zobralo na vedomie správu nezávislého audítora z  overenia účtovníctva obce Klenov za rok 2015.
Hlasovanie:                     
za: 5           proti:	-		Zdržal sa:  -		neprítomní pri hlasovaní:  
Predložený materiál je súčasťou zápisnice.
K bodu 7 – Návrh zmeny rozpočtu rozpočtovým opatrením č. 1 a 2/2016
	 Starostka obce predložila prítomným poslancom návrh zmeny rozpočtu rozpočtovým opatrením č.1/2016 – ide o účelovo určené finančné prostriedky – dotácia na voľby NR SR 2016 a na REGOB. Predložené rozpočtové opatrenie je zaokrúhlené na celé eurá.
Uznesenie:
Obecné zastupiteľstvo zobralo na vedomie zmenu rozpočtu rozpočtovým opatrením č.1/2016 v zmysle vnútorného predpisu č.1/2007 o postupe a zaraďovaní prostriedkov zo štátneho rozpočtu do rozpočtu obce podľa predloženého návrhu:
Bežné príjmy :  999,00€				Bežné výdavky:	999,00€
Kapitálové príjmy : 0,00€				Kapitálové výdavky : 0,00 €
Finančné príjmové operácie :0,00€			Finančné výdavkové operácie : 0,00€
Príjmy celkom	: 999,00€			Výdavky celkom: 999,00€	                                         

Hlasovanie:                     
za: 5           proti:	-		Zdržal sa:  -		neprítomní pri hlasovaní:  -                                      
	Starostka obce predložila prítomným poslancom návrh zmeny rozpočtu rozpočtovým opatrením č.2 /2016 – ide o zmeny rozpočtu, kde sa navyšuje príjmová časť bežného rozpočtu ako aj výdavková časť rozpočtu.
Uznesenie:
Obecné zastupiteľstvo schválilo zmenu rozpočtu rozpočtovým opatrením č. 2/2016 v zmysle ustanovenia § 14 ods.2 písm. b) a c) zákona č. 583/2004 Z.z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov podľa priloženého návrhu

 Bežné príjmy :	206,00€		Bežné výdavky :	206,00€
 Kapitálové príjmy : 0,00€		       Kapitálové výdavky : 0,00 €
 Finančné príjmové operácie :0,00€	Finančné výdavkové operácie :0,00€
 Príjmy celkom: 206,00€			Výdavky celkom:206,00€	 
Hlasovanie:                     
za: 5         proti:	-		Zdržal sa:  -		neprítomní pri hlasovaní:  -                                       

K bodu 8 - Rôzne
	Starostka obce informovala prítomných poslancov o:
-	prevedenej regulácii a čistenia miestneho toku Sopotnica jej správcom Lesy SR,
-	zväčšení parkovacieho miesta pri cintoríne a vysypaní kamením,
-	prevedenom výrube suchých stromov po celej dĺžke cesty na miestny cintorín a na Panskej záhrade, 
-	úprave parkovacieho miesta kamenivom pri koncovej garáži SAD, 
-	úprave miestnej komunikácie kamenivom smerom k rodinným domom č.126,175 a úprave miestnej komunikácie kamenivom pred rodinným domom č.82 pri odstavných plochách na separovaný zber,
-	plánovanej údržbe výtlkov na miestnych komunikáciách a to svojpomocne. Požiadala poslancov o pomoc v prípade vyhlásenia brigády, aby zabezpečili viacerých mužov.,
-	zverejnení na webovej stránke www.braniskobachuren.eu zaujímavých informácií o miestach a aktivitách v našej obci. Informácie sú verejnosti prístupné bezodplatne.,
-	vypracovanom dokumente BOZP z titulu zamestnania dvoch pracovníkov na pracovnú zmluvu Obcou Klenov. Pracovníci sú zamestnaní na 6 hodín denne vo funkcii ako údržbár na 9 mesiacov. ÚPSVaR Prešov, v zmysle podpísanej dohody, bude preplácať 95% z celkovej ceny práce zamestnanca. Obec bude doplácať 5%, čo činí doplatok za 9 mesiacov cca 400,00 €. Obec ešte musí poskytnúť zamestnancom stravné lístky, ktoré budú v hodnote 3,30€.,
-	plánovaných akciách v letnom období – Hurá prázdniny 3.7.2016 alebo 10.7.2016; Minifutbal 6.8.2016 alebo 13.8.2016. Súťaž vo varení halušiek v tomto roku bude organizovať obec Ľubovec,
-	poslednom zbere papiera výmenou za toaletný papier firmou SAGI, ktorá ukončila svoju činnosť. Starostka obce Miklušovce už zabezpečuje náhradu, nakoľko táto forma separovaného zberu – papiera sa veľmi osvedčila.,
-	pokračovaní v osvetlení zvonice. Ing. Liba Emil vypracoval projektovú dokumentáciu, ktorú spolu so žiadosťou doručíme Krajskému pamiatkovému úradu v Prešove,
-	obnovení potravinovej pomoci, ktorú organizuje arcidiecézna charita Košice. Avšak budú prísnejšie podmienky. Budú sa poskytovať občanom, ktorí sú evidovaní ako občania pod hranicou chudoby. V našej obci máme 4 osoby.
-	možnej výmene verejného osvetlenia zo žiariviek na LED lampy. Predložila prítomným cenové ponuky firmy LEADER LIGHT a to na výmenu svetiel bez prenesenej správy – iba dodávka LED lámp a tiež výmenu svetiel s prenesenou správou t.j. budú sa sami starať o naše verejné osvetlenie a taktiež platiť za elektrickú energiu. Napokon poslanci odporučili starostke vyžiadať si od iných firiem cenové ponuky a možnosti výmen LED lámp. 
 
K bodu 9 - diskusia
 	 Mihaľová Renáta požiadala o vysvetlenie, prečo bol školský spoj, ktorý vychádzal ráno o 7.10 hod. z obce zrušený. Sťažnosti prijíma od rodičov detí, ktoré navštevujú ZŠ Sedlice a musia ráno ísť až na zastávku na „Skalku“. Podľa informácií od občanov v autobuse, ani do Margecian ani z Margecian, nie sú žiadni cestujúci a spoj je nevyužitý. Rodičia žiadajú vrátiť spoj tak, ako bol doposiaľ, aby vychádzal z koncovej garáže z obce o 7,10 hod.
	Mihaľová Renáta upozornila, že šoféri autobusov si na koncovej stanici umývajú autobusy. Na tejto miestnej komunikácii je dosť blata a tým, že si umývajú autobusy ešte vytvárajú väčšie blato. Je potrebné  na to upozorniť SAD Prešov.
	Pekár Marek upozornil na trojicu túlavých psov po obci.
 	
K bodu 10 – Uznesenie
	Predseda návrhovej komisie p. Mgr. Mariana Mikulová prečítala závery z rokovania  uznesenia č. 8/2016.
Hlasovanie poslancov:
Za:  5		Proti: - 	Zdržal sa: -           Neprítomní pri hlasovaní: -

Starostka skonštatovala, že uznesenie je právoplatné.

K bodu 11 – záver
Starostka poďakovala všetkým za účasť a ukončila ôsme zasadnutie obecného zastupiteľstva.
Zasadnutie obecného zastupiteľstva bolo ukončené o 19,30 hod. 

Zapísala:
Bogdaňová Kamila
Dňa 18.3.2016		

 									Kamila Bogdaňová
									 starostka obce

Overovatelia: 
Mgr. Miloslav Michalko, PhD. ...........................................
Marek Pekár	..........................................

ZÁVERY  Z ROKOVANIA
V súlade s ustanovením § 11 ods.4 zákona č.369/90Z.z. o obecnom zriadení v znení neskorších zmien a doplnkov, obecné zastupiteľstvo v Klenove dňa 10.3.2016 prijíma

   U Z N E S E N I E  č. 8/2016
ktorým,  
A . volí
1.	návrhovú komisiu v zložení: 
Mgr. Mikulová Mariana Mihaľová Renáta, Hovanová Darina   
B. berie na vedomie
1. ústnu správu o plnení uznesení z ostatného zasadnutia Obecného zastupiteľstva
2. správu o výsledku koncoročnej inventarizácie
3. správu nezávislého audítora z overenia účtovníctva obce Klenov za rok 2015
4. zmenu rozpočtu rozpočtovým opatrením č.1/2016 v zmysle vnútorného predpisu 
  č.1/2007 o postupe a zaraďovaní prostriedkov zo štátneho rozpočtu do rozpočtu obce 
  podľa predloženého návrhu:
  Bežné príjmy :  999,00€				Bežné výdavky:	999,00€
  Kapitálové príjmy : 0,00€				Kapitálové výdavky :    0,00€
  Finančné príjmové operácie :0,00€			Finančné výdavkové operácie : 0,00€
  Príjmy celkom	: 999,00€			Výdavky celkom: 999,00€	                                         
C. schvaľuje  
1. záverečný účet obce a celoročné hospodárenie obce za rok 2015 bez výhrad
2. použitie prebytku rozpočtového hospodárenia na tvorbu rezervného fondu vo výške 
  2767,72 EUR a použiť zostatok finančných operácií vo výške 3986,37€ na tvorbu 
  rezervného fondu.  
3. zmenu rozpočtu rozpočtovým opatrením č. 2/2016 v zmysle ustanovenia § 14 ods.2  
  písm. b) a c) zákona č. 583/2004 Z.z o rozpočtových pravidlách územnej samosprávy 
  a o zmene a doplnení niektorých zákonov v znení neskorších predpisov podľa       
  priloženého návrhu:  
 Bežné príjmy:	       206,00 €	Bežné výdavky: 	206,00 €
 Kapitálové príjmy:	          0,00 €	Kapitálové výdavky:     0,00 €
 Finančné príjmové operácie:   0,00 €	Finančné výdavkové operácie: 0,00 € 
	         Príjmy celkom:            206,00 €       Výdavky celkom:     206,00 €   
 D. odporúča
1. starostke obce predložiť obecnému zastupiteľstvu na najbližšie zasadnutie ešte dve 
  cenové ponuky od iných firiem na výmenu verejného osvetlenia za LED lampy.

								Kamila Bogdaňová
							         starostka obce	

V Klenove, 18.3.2016